section_heading: Životopis
paragraph_text: Stevan se je Bukl rodio u Gori kod Petrinje. Bio je jedan od osnivača Hrvatskoga društva inženjera i arhitekata u Zagrebu. Od 1876. godine do 1920. godine radio je na izvođenju većih vodograđevnih radova. Kao vladin inženjer stekao je trajnih zasluga za projektiranje i izvođenje velikih vodograđevnih i kulturnotehničkih radova u Hrvatskoj i Slavoniji, naročito za razvoj vodnih zadruga u Slavoniji i Srijemu: Vodne zadruge za regulaciju Vučice i Karašice u Donjem Miholjcu, Zadruge za regulaciju rijeke Vuke u Osijeku i Vodne zadruge za isušenje jugoistočnog Srijema u Zemunu.